《拟古》
宋代·李彭

彼美如花人，如花复如玉。嫁作征人妻，别长欢日促。

拂掠可怜征，翠袖抱幽独。飞狐驿使断，交河无寸牍。

春著巩梅繁，风吹秦树绿。草生森苯尊，谁能辨薋菉。

啼里花成子，愁间笋为竹。雨滴翡翠帷，月上寒蛩褥。

稍知狭邪游，能忘窈窕淑。新人工参差，故人勤杼轴。

慆堙为病媒，经纬有边幅。苦言饷夫君，夫君当熟复。

告君君不知，我自蓺兰菊。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。